
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 754 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση της αριθμ. 179/2017 απόφασης του Δη¬ 
μοτικού Συμβουλίου Δελφών επί θεμάτων που 
αφορούν έγκριση κυκλοφοριακών ρυθμίσεων 
στηνΤ.Κ. Γραβιάς. 

2 

Διαπίστωση ανάγκης για υπερωριακή απασχόλη¬ 
ση των υπαλλήλων του Τμήματος Εμπορίου και 
Τουρισμού της Δ/νσης Ανάπτυξης, που πραγμα¬ 
τοποιούν ελέγχους σε επιχειρήσεις κατά τις νυχτε¬ 
ρινές ώρες, αλλά και κατά τις Κυριακές και εξαιρέ¬ 
σιμες ημέρες. 

3 

Ίδρυση Διαγνωστικής Μονάδας Ορθοπαιδικών 
Εμφυτευμάτων και Κινηματικής Μυοσκελετικού 
Συστήματος στην Ορθοπαιδική Κλινική του Τμή¬ 
ματος Ιατρικής της Σχολής Επιστημών Υγείας του 
Πανεπιστημίου Θεσσαλίας. 

4 

Καθιέρωση με αποζημίωση εργασία καθ'υπέρβα¬ 
ση του υποχρεωτικού ωραρίου και αποζημίωση 
για εργασία προς συμπλήρωση του υποχρεωτι¬ 
κού ωραρίου, κατά τις νυκτερινές ώρες ή κατά τις 
Κυριακές και εξαιρέσιμες ημέρες, έτους 2018, του 
επιστημονικού και λοιπού προσωπικού (πλην ια¬ 
τρών) για τη Νοσηλευτική Μονάδα Ναυπλίου του 
Γενικού Νοσοκομείου Αργολίδας. 

5 

Καθιέρωση υπερωριακής εργασίας, καθώς και νυ¬ 
χτερινής εργάσιμων ημερών και ημερήσιας ή νυ¬ 
χτερινής, που παρέχεται Κυριακές και εξαιρέσιμες 
ημερών, του μόνιμου προσωπικού, προσωπικού 
με σχέση εργασίας Ιδιωτικού Δικαίου, Λοιπό Επι¬ 
στημονικό προσωπικό, Φαρμακοποιού και Ψυχο¬ 
λόγου του Γ.Ν. Γρεβενών, για το έτος 2018. 


ΑΠΟΦΑΣΕΙΣ 

Αριθμ. 3756/217118 (1) 

Έγκριση της αριθμ. 179/2017 απόφασης του Δη¬ 
μοτικού Συμβουλίου Δελφών επί θεμάτων που 
αφορούν έγκριση κυκλοφοριακών ρυθμίσεων 
στηνΤ.Κ. Γραβιάς. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του ν. 3463/2006 (ΦΕΚ 114Α') «Κώδικας 
Δήμων και Κοινοτήτων» ως ισχύει. 

3. Τις διατάξεις του π.δ. 138/2010 (ΦΕΚ 231 Α') «Ορ¬ 
γανισμός της Αποκεντρωμένης Διοίκησης Θεσσαλίας - 
Στερεός Ελλάδας». 

4. Τις διατάξεις του ν. 2503/1997 (ΦΕΚ 107Α') «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις» ως ισχύει. 

5. Τιςδιατάξειςτου ν. 2696/1999 (ΦΕΚ57Α ) «Κύρωση 
του Κώδικα Οδικής Κυκλοφορίας» και ειδικότερα του 
άρθρου 52 παρ. 1 όπως αντικαταστάθηκε με το άρθρο 
48 παρ. 9 του ν. 4313 του 2014 (ΦΕΚ 261 Α'). 

6. Το άρθρο 109 του ν. 2696/1999 (ΦΕΚ 57Α') περί Δη¬ 
μοσίευσης Αποφάσεων που εκδίδονται κατ’ εξουσιοδό¬ 
τηση του Κώδικα Οδικής Κυκλοφορίας, στην Εφημερίδα 
της Κυβερνήσεως. 

7. Την αριθμ. ΔΜΕΟ/0/3050/2013 (ΦΕΚ 2302Β7 
16-9-2013) απόφαση Υπουργού Υποδομών Μεταφορών 
και Δικτύων «Έγκριση Τεχνικών Οδηγιών κυκλοφορία- 

κών παρεμβάσεων στο αστικό περιβάλλον για την εφαρ¬ 
μογή τους σε περιοχές σχολικών συγκροτημάτων..». 

8. Τις διατάξεις του ν. 52907/2009 (ΦΕΚ 2621 Β'/ 
31-12-2009) απόφαση Υπουργού Περιβάλλοντος, ενέρ¬ 
γειας και κλιματικής αλλαγής «Ειδικές ρυθμίσεις για την 
εξυπηρέτηση ατόμων με αναπηρία σε κοινόχρηστους 
χώρους των οικισμών που προορίζονται για την κυκλο¬ 
φορία πεζών». 

9. Την αριθμ. 44070/2194/2009 απόφαση του Γενικού 
Γραμματέα Περιφέρειας Στερεάς Ελλάδας περί καθορι¬ 
σμού οδών που ανήκουν στην αρμοδιότητα συντήρησης 
των υπηρεσιών της Περιφέρειας Στ. Ελλάδας (ΦΕΚ 270 
ΑΑΠ). 

10. Την αριθμ. 62240/698/2011 απόφαση του Περιφε¬ 
ρειάρχη Στερεάς Ελλάδας περί καθορισμού οδών που 
ανήκουν στην αρμοδιότητα συντήρησης των υπηρεσιών 
της Περιφέρειας Στ. Ελλάδας (ΦΕΚ 2190Β ). 

11. Το αριθμ. 15109/13-5-2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

12. Την αριθμ. 9663/97430/2-9-2013 απόφαση Γενικής 
Γραμματέα Αποκεντρωμένης Διοίκησης Θεσσαλίας - Στε¬ 
ρεάς Ελλάδας με θέμα «Άσκηση αρμοδιότητας έγκρισης 
αποφάσεων Ο.Τ.Α. α' και β' βαθμού περί κυκλοφοριακών 
ρυθμίσεων». 

13. Την αριθμ. 1122/9732/28-1-2014 απόφαση Γενι¬ 
κής Γραμματέα Αποκεντρωμένης Διοίκησης Θεσσαλί¬ 
ας - Στερεάς Ελλάδας με θέμα «Τροποποίηση της αρ. 
9663/ 97430/2-9-2013 απόφασης της Γενικής Γραμματέα 
Αποκεντρωμένης Διοίκησης Θεσσαλίας - Στερεάς Ελ¬ 
λάδας αναφορικά με άσκηση αρμοδιότητας έγκρισης 
αποφάσεων Ο.Τ.Α. α' και β' βαθμού περί κυκλοφοριακών 
ρυθμίσεων». 

14. Την αριθμ. 13917 απόφαση του Υπουργού Εσω¬ 
τερικών περί Διορισμού Συντονιστή της Αποκεντρωμέ¬ 
νης Διοίκησης Θεσσαλίας - Στερεάς Ελλάδας (Φ.Ε.Κ. 250 
τ.ΥΘΔΔ/26-5-2017). 

15. Την αριθμ. οικ. 11181/136302/28-8-2017 από¬ 
φαση του Συντονιστή Αποκεντρωμένης Διοίκησης 
Θεσσαλίας - Στερεάς Ελλάδας με θέμα «Τροποποίηση - 
συμπλήρωση της αριθμ. 9663/97430/2-9-2013 απόφα¬ 
σης της Γενικής Γραμματέα, όπως τροποποιήθηκε με την 
υπ' αριθμ. 1122/9732/28-1-2014 απόφαση, αναφορικά 
με την άσκηση αρμοδιότητας σύμφωνα με τα άρθρα 52 
και 52 Α του ν. 2696/1999, όπως ισχύει». 

16. Την αριθμ. οικ. 1094/10310/22-1-2018 απόφαση 
του Συντονιστή Αποκεντρωμένης Διοίκησης Θεσσαλί- 
ας-Στερεάς Ελλάδας περί ορισμού αναπληρωτή Προ¬ 
ϊσταμένου της Γενικής Διεύθυνσης Χωροταξικής και 
Περιβαλλοντικής Πολιτικής. 

17. Το αριθμ. οικ. 17482/31-7-2017 έγγραφο της 
Δ/νσης Τεχνικών Υπηρεσιών του Δήμου Δελφών με 
το οποίο υποβλήθηκε στην υπηρεσία μας η υπ’ αρ. 
179/2017 απόφαση του Δ.Σ. Δελφών που αφορά στη 
λήψη απόφασης κυκλοφοριακών ρυθμίσεων στην Δ.Κ. 
Γραβιάς της Δ.Ε. Γραβιάς του Δήμου Δελφών. 


18. Το αριθμ. 2399/124723/1-9-2017 έγγραφο της 
Υπηρεσίας μας προς την Δ/νση Τεχνικών Υπηρεσιών 
του Δήμου Δελφών. 

19. Το αριθμ. οικ. 2643/142446/5-9-2017 έγγραφο 
της Υπηρεσίας μας προς τη Γενική Δ/νση Αναπτυξιακού 
Προγραμματισμού της Περιφέρειας Στερεάς Ελλάδας 
για γνωμοδότηση επί της 179/2017 απόφασης του Δ.Σ. 
Δελφών που αφορά εν μέρει σε οδούς αρμοδιότητας 
της Περιφέρειας Στερεάς Ελλάδας. 

20. Το αριθμ. 7293/209812/30-11-17 έγγραφο του 
τμήματος Διοικητικού - Οικονομικού της Γενικής Δ/νσης 
Εσωτερικής Λειτουργίας Ν. Φθιώτιδας με το οποίο μας 
διαβιβάστηκε η αρ. 237/2017 απόφαση του Περιφερει¬ 
ακού Συμβουλίου που εγκρίνει τις κυκλοφοριακές ρυθ¬ 
μίσεις σε οδούς αρμοδιότητας της στην Τ.Κ. Γραβιάς της 
Δ.Ε. Γραβιάς και με το οποίο βεβαιώνει ότι η παραπάνω 
απόφαση είναι νομότυπα ληφθείσα. 

21. Το αριθμ. οικ. 29996/14-12-2017 έγγραφο της 
Δ/νσης Τεχνικών Υπηρεσιών του Δήμου Δελφών περί 
έγκρισης κυκλοφοριακών ρυθμίσεων στην Τ.Κ. Επταλό- 
φου και στην Δ.Κ. Γραβιάς. 

22. Το αριθμ. 2498/226161/18-12-2017 έγγραφο του 
τμήματος Διοικητικού - Οικονομικού Ν. Φωκίδαςτης Γε¬ 
νικής Δ/νσης Εσωτερικής Λειτουργίας της Αποκεντρω¬ 
μένης Διοίκησης Θεσσαλίας - Στερεάς Ελλάδας το οποίο 
βεβαιώνει ότι η αρ. 179/2017 απόφαση του Δ.Σ. Δελφών 
είναι νομότυπα ληφθείσα. 

23. Τις από 21-2-2017 Τεχνικές Εκθέσεις της Δ/νσης 
Τεχνικών Υπηρεσιών του Δήμου Δελφών με θέμα «Κυ- 
κλοφοριακές ρυθμίσεις στην Δ.Κ. Γραβιάς του Δήμου 
Δελφών έμπροσθεν του πεζοδρομίου Ιερού Ναού Αγίου 
Αθανασίου», «Κυκλοφοριακές ρυθμίσεις έμπροσθεν του 
μνημείου του Οδυσσέα Ανδρούτσου στην Δ.Κ. Γραβιάς 
του Δήμου Δελφών», «Κυκλοφοριακές ρυθμίσεις στην 
Δ.Κ. Γραβιάς του Δήμου Δελφών έμπροσθεν του Γυμνα- 
σίου-Λυκείου Γραβιάς» και «Κυκλοφοριακές ρυθμίσεις 
στην Δ.Κ. Γραβιάς του Δήμου Δελφών έμπροσθεν του 
Δημοτικού Σχολείου Γραβιάς». 

24. Την αρ. 37/2017 απόφαση της Επιτροπής Ποιότη¬ 
τας Ζωής Δήμου Δελφών. 

25. Το αρ. 221/28-8-2017 έγγραφο του ΚΤΕΛ Ν. Φω¬ 
κίδας και το αρ. 190367/2676/3-10-2017 έγγραφο της 
Δ/νσης Μεταφορών κι Επικοινωνιών της ΠΕ Φωκίδας 
που μας διαβιβάστηκαν με το αρ. οικ. 1520/18-1-2018 
έγγραφο της Δ/νσης Τεχνικών Υπηρεσιών του Δήμου 
Δελφών σύμφωνα με τα οποία οι παραπάνω Υπηρεσίες 
συμφωνούν με τις εν θέματι κυκλοφοριακές ρυθμίσεις. 

26. Το γεγονός ότι οι προτεινόμενες κυκλοφοριακές 
ρυθμίσεις της αρ. 179/2017 απόφασης του Δ.Σ. αιτιολο¬ 
γούνται επαρκώς στις από 21-2-2017 Τεχνικές Εκθέσεις 
της Δ/νσης Τεχνικών Υπηρεσιών του Δήμου Δελφών. 

27. Το γεγονός ότι: α) από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. και β) η παρούσα απόφαση αφορά 
μόνο την έγκριση των κυκλοφοριακών ρυθμίσεων που 
αναφέρονται παρακάτω, δεν απαλλάσσει τον Δήμο από 
τυχόν άλλες εγκρίσεις που απαιτούνται για την υλοποί¬ 
ηση των κυκλοφοριακών ρυθμίσεων και δεν αποτελεί 

έγκριση χρηματοδότησης των έργων που απαιτούνται 
για την υλοποίησή τους, αποφασίζουμε: 

Α]Την έγκριση της αρ. 179/2017 απόφασης του Δημο¬ 
τικού Συμβουλίου Δελφών ως προς τα εξής: 

Εγκρίνονται οι κυκλοφοριακές ρυθμίσεις στην Τ.Κ. 
Γραβιάς, σύμφωνα με τις από 21.02.2017 Τεχνικές Εκ¬ 
θέσεις της Διεύθυνσης Τεχνικών Υπηρεσιών του Δήμου 
Δελφών, ως εξής: 

- Επί των οδών έμπροσθεν του πεζόδρομου του Ιερού 
Ναού Αγίου Αθανασίου εκατέρωθεν του οδοστρώματος 
να τοποθετηθούν οι κάτωθι πινακίδες κάθετης σήμαν¬ 
σης: 

Α) Πινακίδα Ρ-40 - απαγορεύεται η στάση και η στάθ¬ 
μευση. 

Β) Πινακίδα Ρ-55 - οδός υποχρεωτικής διέλευσης πε¬ 
ζών (πεζόδρομος, απαγορευμένης της διέλευσης άλλων 
εκτός πεζών, οχημάτων άμεσης ανάγκης και οχημάτων 
για την είσοδο-έξοδο σε παρόδιες ιδιοκτησίες). 

Οι ανωτέρω πινακίδες σήμανσης θα τοποθετηθούν 
στην αρχή και στο τέλος του πεζόδρομου στην άκρη του 
οδοστρώματος και στα δύο πρόσωπα αυτού. 

- Επί της οδού έμπροσθεν του μνημείου Οδυσσέα 
Ανδρούτσου: 

Τη δημιουργία μίας (1) διάβασης πεζών επί της ανωτέ¬ 
ρω οδού έμπροσθεν μνημείου Ανδρούτσου.. 

Επίσης, την τοποθέτηση διπλών σειρών από ανακλα- 
στήρες τύπου (μάτια γάτας) προ της διαγράμμισης ανά 
0.25μ για την προειδοποίηση των οχημάτων. 

Εκατέρωθεν του οδοστρώματος να τοποθετηθούν οι 
κάτωθι πινακίδες κάθετης σήμανσης: 

Α) Πινακίδα Ρ-32. Η μέγιστη ταχύτητα περιορίζεται 
στον αναγραφόμενο αριθμό (50χλμ την ώρα). 

Β) Πινακίδα Π-21 Διάβαση πεζών. 

- Επί της Επαρχιακής οδού Γραβιάς-Ααμίας έμπροσθεν 
του Γυμνασίου-Αυκείου Γραβιάς: 

1 .Τη δημιουργία μίας (1) διάβασηςπεζών-μαθητών επί 
της ανωτέρω οδού έμπροσθεν του Γυμνασίου-Αυκείου 
Γραβιάς. 

Επίσης, την τοποθέτηση διπλών σειρών από ανακλα- 
στήρες τύπου (μάτια γάτας) προ της διαγράμμισης ανά 
0.25μ για την προειδοποίηση των οχημάτων. 

Εκατέρωθεν του οδοστρώματος να τοποθετηθούν οι 
κάτωθι πινακίδες κάθετης σήμανσης: 

Α) Πινακίδα Κ-16. Κίνδυνος λόγω συχνής κίινησης παι¬ 
διών (σχολεία, γήπεδα κ.λπ.). 

Β) Πινακίδα Ρ-32. Η μέγιστη ταχύτητα περιορίζεται 
στον αναγραφόμενο αριθμό. (30χλμ την ώρα)-ανώτερο 
επιτρεπτό σύμφωνα με το αρ. (7) διατακτικό. 

Γ) Πινακίδα Π-21 Διάβαση πεζών. 

- Επί της δημοτικής οδού έμπροσθεν του δημοτικού 
σχολείου Γραβιάς: 

1 .Τη δημιουργία μίας (1) διάβασης πεζών-μαθητών επί 
της ανωτέρω οδού έμπροσθεν του Δημοτικού Σχολείου 
Γραβιάς. 

Επίσης, την τοποθέτηση διπλών σειρών από ανακλα- 
στήρες τύπου (μάτια γάτας) προ της διαγράμμισης ανά 
0.25μ για την προειδοποίηση των οχημάτων. 

Εκατέρωθεν του οδοστρώματος να τοποθετηθεί προ¬ 
ειδοποιητική πινακίδα Π-21 (διάβαση πεζών). 


Β] Την μη-έγκριση της αρ. 179/2017 απόφασης του 
Δημοτικού Συμβουλίου Δελφών ως προς τα εξής: 

Σύμφωνα με το αρ. (5) διατακτικό, δεν προκύπτει αρ¬ 
μοδιότητα του Συντονιστή Αποκεντρωμένης Διοίκησης 
ως προς την έγκριση της παρακάτω ρύθμισης. 

- Επί της δημοτικής οδού έμπροσθεν του δημοτικού 
σχολείου Γραβιάς: 

2. Την τοποθέτηση μπροστά από την είσοδο-έξοδο της 
σχολικής μονάδας μεταλλικού εμποδίου-κάγκελο ώστε 
να παρεμποδίζει τους μαθητές να διέρχονται ακόμα και 
από κάτω από το εν λόγω εμπόδιο. 

Σχετικά με την τοποθέτηση στάσης σε σημείο έμπρο¬ 
σθεν του Δημοτικού Σχολείου επί του πεζοδρομίου, σύμ¬ 
φωνα με άρθρο 94 του αρ. (1) διατακτικού, ο καθορισμός 
των αστικών γραμμών λεωφορείων, της αφετηρίας, της 
διαδρομής, των στάσεων και του τέρματος των αντί¬ 
στοιχων γραμμών, καθώς και ο καθορισμός των προδι¬ 
αγραφών των στάσεων και των στεγάστρων αναμονής 
επιβατών αστικών και υπεραστικών γραμμών 1 είναι στην 
αρμοδιότητα των αντίστοιχων Δήμων. Επομένως και 
σύμφωνα και με το αρ. 5 σχετικό, δεν προκύπτει αρμο¬ 
διότητα του Συντονιστή Αποκεντρωμένης Διοίκησης ως 
προς την έγκριση τοποθέτησης στάσης ΜΜΜ. 

Οι χορηγηθείσες εγκρίσεις θα ισχύουν με τις εξής προ¬ 
ϋποθέσεις: 

- Οι αναγκαίες παρεμβάσεις για την υλοποίηση των εν 
λόγω κυκλοφοριακών ρυθμίσεων (π.χ. τοποθέτηση κα¬ 
τάλληλης οριζόντιας και κάθετης σήμανσης, χρήση κα¬ 
τάλληλων υλικών κ.λπ.) θα είναι σύμφωνες με τον Κ.Ο.Κ. 
και ειδικότερα των απαιτήσεων του άρθ. 34 αυτού, καθώς 
και με τις προδιαγραφές του Υπουργείου Υποδομών Με¬ 
ταφορών και Δικτύων (Γενική Δ/νση Συγκοινωνιακών 
έργων, Δ/νση Μελετών Έργων Οδοποιίας). 

Θα τηρούνται απαρέγκλιτα τα όσα αναγράφονται στις 
Τεχνικές Εκθέσεις της Δ/νσης Τεχνικών Υπηρεσιών του 
Δήμου Δελφών, βάσει της οποίας ελήφθη η 179/2017 
απόφαση του Δημοτικού Συμβουλίου, αλλά και θα 
εναρμονίζονται απόλυτα και με τα όσα καθορίζονται 
από την ΔΜΕΟ/0/3050/2013 (ΦΕΚ 2302Β716-9-2013) 
και συγκεκριμένα όσα αναφέρονται στο παράρτημα Γ 
περί παρεμβάσεων και ρυθμίσεων σε περιοχές σχολικών 
συγκροτημάτων. 

- Να λαμβάνεται μέριμνα ώστε με την εφαρμογή των 
προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

- Οι προτεινόμενες κυκλοφοριακές ρυθμίσεις να υπο¬ 
στηρίζουν και τις ανάγκες των ατόμων με αναπηρία 
(ΑμεΑ). 

- Η υλοποίηση των ρυθμίσεων θα γίνει με ευθύνη του 
Δήμου Δελφών, ο οποίος καθ'όλη την χρονική διάρκεια 
εφαρμογής των εν λόγω κυκλοφοριακών ρυθμίσεων 
υποχρεούται να αξιολογεί την αποτελεσματικότητα των 
μέτρων σε σχέση με το ευρύτερο δίκτυο κυκλοφορίας 
της πόλης, παρακολουθώντας και συντηρώντας τα σχε¬ 
τικά έργα (οδόστρωμα - σήμανση κ.λπ.). 

- Αυτοδίκαιης ανάκλησης της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμόδιους φορείς και με την απόφαση αυτή. 

- Με την παρούσα απόφαση δεν νομιμοποιούνται τυ¬ 
χόν παράνομες ενέργειες ούτε υποκαθίστανται άλλες 
αδειοδοτήσεις και εγκρίσεις που τυχόν απαιτούνται για 
την υλοποίηση των εν λόγω κυκλοφοριακών ρυθμίσεων. 

- Παρακολούθησης της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

- Η τοποθέτηση άλλων, πλην ρυθμιστικών, πινακίδων, 
(πληροφοριακών, αναγγελίας κινδύνου ή πινακίδων που 
διευκολύνουν και βελτιώνουν την ρύθμιση ή την ασφά¬ 
λεια της κυκλοφορίας), μπορεί να γίνει με ευθύνη του 
Δήμου. 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 20 Φεβρουάριου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


Αριθ.οικ. 1065 (2) 

Διαπίστωση ανάγκης για υπερωριακή απασχό¬ 
ληση των υπαλλήλων του Τμήματος Εμπορίου 
και Τουρισμού της Δ/νσης Ανάπτυξης, που πραγ¬ 
ματοποιούν ελέγχους σε επιχειρήσεις κατά τις 
νυχτερινές ώρες, αλλά και κατά τις Κυριακές και 
εξαιρέσιμες ημέρες. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1 .Τις διατάξεις του ν. 3852/2010 (ΦΕΚ 87/Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και τις 
διατάξεις του άρθρου 25 παρ.7 του ν. 2738/1999 «Συλ¬ 
λογικές διαπραγματεύσεις στη Δημόσια Διοίκηση κ.λπ.». 

2. Τις διατάξεις του π.δ. 129/2010 (ΦΕΚ 222/Α7 
27-12-2010) «Οργανισμός Περιφέρειας Θεσσαλίας». 

3. Τιςδιατάξειςτου ν. 3982/2011 (ΦΕΚ 143Α') «Απλοποί¬ 
ηση της αδειοδότησηςτων τεχνικών επαγγελμάτων...». 

4. Τις διατάξεις του αρ. 20 του ν. 4354/2015 «Διαχεί¬ 
ριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων». 

5. Την αριθμ. 2/31029/ΔΕΠ/6-5-2016 εγκύκλιο του 
Γ.Λ.Κ. «Παροχή οδηγιών για την εφαρμογή των διατάξε¬ 
ων του Κεφαλαίου Β’ του ν. 4354/2015 (176/Α>. 

6. Το ν. 4071/2012 (ΦΕΚ 85Α711 -4-2012), άρθρο 5 περί 
αρμοδιοτήτων Οικονομικής Επιτροπής. 

7. Την αριθμ. 18575/203434 απόφαση της Γενικής 
Γραμματέα Αποκεντρωμένης Διοίκησης Θεσσαλίας - Στε¬ 
ρεός Ελλάδας περί «Καθορισμού ωραρίου εργασίας σε 
24ωρη βάση καθώς και κατά τις Κυριακές και εξαιρέσιμες 
ημέρες των υπαλλήλων της Δ/νσης Ανάπτυξης (Τμήμα 
Εμπορίου καιΤουρισμού) Π.Ε. Μαγνησίας και Σποράδων 
της Περιφέρειας Θεσσαλίας (ΦΕΚ 2902/Β729-10-2014). 


8. Την με αριθμ. 824/30-09-2014 (ΦΕΚ 2677/8-10-2014, 
τ.Β') απόφαση του Περιφερειάρχη Θεσσαλίας περί πα¬ 
ροχής εξουσιοδότησης υπογραφής «Με εντολή Περιφε¬ 
ρειάρχη» στον Προϊστάμενο της Διεύθυνσης Ανάπτυξης 
των Περιφερειακών Μαγνησίας και Σποράδων. 

9. Την αριθμ. 98/2018 απόφαση της Οικονομικής Επι¬ 
τροπής (Πρακτικό 2/22-1 -2018) περί της «Έγκρισης διά¬ 
θεσης πίστωσης και έγκριση δαπάνης για την πληρωμή 
Υπερωριακής απασχόλησης των υπαλλήλων του Τμή¬ 
ματος Εμπορίου και Τουρισμού της Δ/νσης Ανάπτυξης 
ΠΕΜΣ, που πραγματοποιούν ελέγχους σε επιχειρήσεις 
κατά τις νυχτερινές ώρες, αλλά και κατά τις Κυριακές και 
εξαιρέσιμες ημέρες έως 30-6-2018» (ΑΔΑ ΨΟΙ77ΛΡ-ΔΥΥ). 

10. Τις έκτακτες κι αυξημένες υπηρεσιακές ανάγκες 
της Διεύθυνσης Ανάπτυξης της Π Έ. Μαγνησίας και Σπο¬ 
ράδων, που όπως αναφέρονται κατωτέρω, καθιστούν 
απαραίτητη την υπερωριακή απασχόληση των υπαλ¬ 
λήλων του Τμήματος Εμπορίου καιΤουρισμού και πιο 
συγκεκριμένα: 

• Αγορανομικοί και Ποιοτικοί έλεγχοι σε επιχειρήσεις 
κατά τις νυχτερινές ώρες, αλλά και κατά τις Κυριακές κι 
εξαιρέσιμες ημέρες, προκειμένου να προστατευθεί το 
καταναλωτικό κοινό. 

■ Δειγματοληψίες αλκοολούχων ποτών από κέντρα 
διασκέδασης, έλεγχοι σε καταστήματα εστίασης και ανα¬ 
ψυχής και σε κυλικεία θεάτρων και κινηματογράφων που 
λειτουργούν νυχτερινές ώρες, 

• Δειγματοληψίες καυσίμων και έλεγχοι σε βυτιοφόρα 
διανομής πετρελαίου θέρμανσης και σε πρατήρια υγρών 
καυσίμων κατά τις νυχτερινές ώρες οπότε και παρατη- 
ρείται μεγάλη κυκλοφορία οχημάτων 

• Έλεγχοι στην εμπορική αγορά κατά τις εορταστικές 
περιόδους αιχμής κατά τη διάρκεια ωρών εκτός ωραρίου 
και ημερών εργασίας 

• Έλεγχοι φροντιστηρίων και εκπαιδευτηρίων που λει¬ 
τουργούν 

• Έλεγχοι σε εμποροπανηγύρεις (παζάρια, εορταστικά- 
θρησκευτικά) και σε λαϊκές αγορές και χώρους άσκησης 
υπαίθριου εμπορίου 

• Περιοδικός έλεγχος μέτρων και σταθμών, αλλά και 
για την άμεση ανταπόκριση της υπηρεσίας σε έκτακτες 
καταγγελίες εκτός του καθιερωμένου ωραρίου εργασίας 
όπως και για τη συμμετοχή σε μικτά κλιμάκια ελέγχου με 
άλλες συναρμόδιες υπηρεσίες. 

11. Το γεγονός ότι για την υπερωριακή απασχόληση 
των ως άνω υπαλλήλων, η δαπάνη της οποίας ανέρχεται 
στο ποσό των χιλίων πεντακοσίων ευρώ (1.500 €), έχουν 
προβλεφθεί σχετικές πιστώσεις στον προϋπολογισμό 
εξόδων οικονομικού έτους 2018 της Περιφέρειας Θεσ¬ 
σαλίας - Π.Ε. Μαγνησίας και Σποράδων (Φορέας 073 - 
ΚΑΕ 0512). 

12. Την αριθμ. Α/Α 416/25-1-2018 ανάληψη δέσμευ¬ 
σης πίστωσης προϋπολογισμού (ΑΔΑ: 6ΥΖΦ7ΛΡ-ΝΘΠ), 
αποφασίζουμε: 

Α) Διαπιστώνουμε την ανάγκη για υπερωριακή απα¬ 
σχόληση των υπαλλήλων του Τμήματος Εμπορίου και 
Τουρισμού της Δ/νσης Ανάπτυξης ΠΕΜΣ, που πραγμα¬ 
τοποιούν ελέγχους σε επιχειρήσεις κατά τις νυχτερινές 
ώρες, αλλά και κατά τις Κυριακές και εξαιρέσιμες ημέρες 







Τεύχος Β' 754/02.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


8869 


για το Α' εξάμηνο του 2018 (έως 30-06-2018) για την κά¬ 
λυψη των παραπάνω αυξημένων υπηρεσιακών αναγκών. 

Β) Καθιερώνουμε με αμοιβή υπερωριακή εργασία κατά 
τις νυχτερινές ώρες, αλλά και κατά τις Κυριακές και εξαι¬ 
ρέσιμες ημέρες για το ανωτέρω χρονικό διάστημα και 
μέχρι 96 ώρες ανά υπάλληλο. 

Για την προαναφερόμενη δαπάνη έχει υποβληθεί το 
με αριθ. πρωτ. οικ 6671/15-12-2017, αίτημα δέσμευσης 
πίστωσης προϋπολογισμού προς το Τμήμα Λογιστικής 
Διαχείρισης της Δ/νσης Διοικητικού-Οικονομικού της 
ΠΕ Μαγνησίας και Σποράδων και έχει χορηγηθεί η από 
20-12-2017 αντίστοιχη βεβαίωση ύπαρξης διαθέσιμης 
πίστωσης. 

Η ανωτέρω δαπάνη, η οποία ανέρχεται στο ποσό των 
χιλίων πεντακοσίων ευρώ (1.500€), θα καλυφθεί από 
πιστώσεις του προϋπολογισμού της Π.Ε. Μαγνησίας και 
Σποράδων οικονομικού έτους 2018, Φορέας 073 - ΚΑΕ 
0512. Υπεύθυνος για την παρακολούθηση και τον έλεγχο 
πραγματικής παροχής της ως άνω απασχόλησης ορίζεται 
ο Προϊστάμενος της Δ/νσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 23 Φεβρουάριου 2018 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 


Αριθμ. 3005/18/ΓΠ (3) 

Ίδρυση Διαγνωστικής Μονάδας Ορθοπαιδικών 
Εμφυτευμάτων και Κινηματικής Μυοσκελετικού 
Συστήματος στην Ο ρθοπαιδική Κλινική του Τμή¬ 
ματος Ιατρικής της Σχολής Επιστημών Υγείας του 
Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 96 του ν. 4310/2014 (ΦΕΚ 
258/Α78-12-2014), όπως αυτό αντικαταστάθηκε από το 
άρθρο 60 του ν. 4386/2016 (ΦΕΚ 83/11 -5-2016, Α'), με 
το οποίο «Μέχρι την έκδοση των οργανισμών τους τα 
ανώτατα εκπαιδευτικά ιδρύματα δύνανται να ιδρύουν 
Εργαστήρια, Κλινικές Μουσεία και λοιπές μονάδες με 
πράξη του Πρύτανη ή του Προέδρου κατά περίπτωση, 
μετά από απόφαση της Συγκλήτου ή της Συνέλευσης 
εκάστου ιδρύματος η οποία δημοσιεύεται στην Εφη¬ 
μερίδα της Κυβερνήσεως, με την προϋπόθεση ότι θα 
λειτουργούν αποκλειστικά με ίδιους πόρους και δεν θα 
βαρύνουν τον τακτικό προϋπολογισμό ή την κρατική 
επιχορήγηση του ιδρύματος». 

2. Το π.δ. 428/1993 (ΦΕΚ 181/6-10-1993, τ. Α') με το 
οποίο ιδρύθηκε η Ορθοπαιδική Κλινική του Τμήματος 
Ιατρικής του Πανεπιστημίου Θεσσαλίας. 

3. Την αριθμ. Α1 α/8729197/18-3-1998 (ΦΕΚ 332/ 
7-4-1998, τ.Β ) υπουργική απόφαση με την οποία εγκα¬ 
ταστάθηκε η Ορθοπαιδική Κλινική του Τμήματος Ιατρι¬ 
κής του Πανεπιστημίου Θεσσαλίας στο Πανεπιστημιακό 
Γενικό Νοσοκομείο Λάρισας. 


4. Τις αποφάσεις της Συνέλευσης Τμήματος Ιατρικής 
(Συνέλευση Τμήματος αριθμ.: 6η/13-12-2017) και της 
Συγκλήτου του Πανεπιστημίου Θεσσαλίας (Συνεδρίαση 
192/16-02-2018). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

Άρθρο 1 
Ίδρυση 

Ιδρύεται στην Ορθοπαιδική Κλινική του Τμήματος Ια¬ 
τρικής της Σχολής Επιστημών Υγείας του Πανεπιστημί¬ 
ου Θεσσαλίας Μονάδα με την επωνυμία «Διαγνωστική 
Μονάδα Ορθοπαιδικών Εμφυτευμάτων και Κινηματική 
Μυοσκελετικού Συστήματος», η οποία εξυπηρετεί δι¬ 
δακτικές, ερευνητικές και κλινικές ανάγκες με γνωστι¬ 
κό αντικείμενο την εφαρμογή νέων τεχνολογιών στην 
αντιμετώπιση του τραύματος και άλλων παθήσεων του 
μυοσκελετικού συστήματος, καθώς επίσης και για την 
ανάπτυξη της έρευνας στο αντίστοιχο πεδίο της εκπαί¬ 
δευσης και της εξειδίκευσης. Η Μονάδα θα επιτρέψει τον 
καλύτερο συντονισμό και οργάνωση του γνωστικού της 
αντικειμένου, της έρευνας, της εκπαίδευσης των φοιτη¬ 
τών- ειδικευόμενων, καθώς και την παροχή τριτοβάθμι¬ 
ων υπηρεσιών υγείας στην Περιφέρεια Θεσσαλίας. 

Η μονάδα ανήκει στον Τομέα Χειρουργικής. 

Άρθρο 2 
Αποστολή 

Στο Τμή μα Ιατρικής της Σχολής Επιστημών Υγείας του 
Πανεπιστημίου Θεσσαλίας λειτουργεί «Διαγνωστική Μο¬ 
νάδα Ορθοπαιδικών Εμφυτευμάτων και Κινηματικής Μυ- 
οσκελετικού Συστήματος » της Ορθοπαιδικής Κλινικής, 
η οποία έχει ως αποστολή: 

α) Την κάλυψη των διδακτικών αναγκών στην προπτυ¬ 
χιακή και μεταπτυχιακή εκπαίδευση φοιτητών, ειδικευ¬ 
όμενων και ειδικευμένων ιατρών. 

β) Την επέκταση της ερευνητικής δραστηριότητας σε 
θέματα που εμπίπτουν στα αντικείμενα Αρθροσκοπικής 
και ελάχιστα παρεμβατικής χειρουργικής, με σκοπό την 
αναζήτηση νέων τεχνικών και θεραπευτικών μεθόδων. 

γ) Την εξυπηρέτηση των κοινωνικών αναγκών περί¬ 
θαλψης και αρωγής πασχόντων, όταν και όποτε ζητείται 
συγκεκριμένη συνδρομή για προβλήματα με τα οποία 
ασχολείται η Ορθοπαιδική Κλινική και η Μονάδα. 

δ) Την ειδίκευση ιατρών, νοσηλευτών, καθώς και άλ¬ 
λων λειτουργών των κλάδων υγείας και τη συνεχή εκ¬ 
παίδευση και επιμόρφωση αυτών. 

ε)Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της 
ημεδαπής ή της αλλοδαπής, καθώς και με τα όργανα 
της Πολιτείας και της Ευρωπαϊκής Ένωσης που ασχολού¬ 
νται με την Αρθροσκοπική και ελάχιστα παρεμβατική 
χειρουργική, σύμφωνα με τις κείμενες διατάξεις. 

στ) Την οργάνωση σεμιναρίων, συμποσίων, συνεδρίων, 
διαλέξεων και την πραγματοποίηση εκδόσεων. 

ζ) Την προσέλκυση χρηματοδότησης από εθνικούς 
πόρους και από διεθνείς πηγές χρηματοδότησης που 
έχουν σχέση με την παροχή υπηρεσιών και την εκπαί¬ 
δευση στον τομέα της. 

η) Την παροχή υπηρεσιών κατά τα προβλεπόμενα στο 
π.δ. 159/1984 (Α'53). 

Άρθρο 3 

Προσωπικό 

Το προσωπικό της Μονάδας απαρτίζεται από μέλη 
Διδακτικού Ερευνητικού Προσωπικού (ΔΕΠ) του οικείου 
Τμήματος με ίδια ή συγγενή γνωστικά αντικείμενα που η 
ειδικότητα τους σχετίζεται με την αποστολή και τα γνω¬ 
στικά αντικείμενα που καλύπτει η Κλινική, όπως αυτά 
περιγράφονται στο άρθρο 1 της παρούσας Πρυτανικής 
Πράξης, καθώς και από ιατρούς ΕΣΥ, μέλη Ειδικού Τεχνι¬ 
κού Εργαστηριακού Προσωπικού (ΕΤΕΠ), Εργαστηρια¬ 
κού Διδακτικού Προσωπικού (ΕΔΙΠ) και λοιπό επιστημο¬ 
νικό, διδακτικό, τεχνικό και διοικητικό προσωπικό που 
τοποθετείται σε αυτό σύμφωνα με τις κείμενες διατάξεις. 

Άρθρο 4 

Διοίκηση - Αρμοδιότητες 

1. Η Μονάδα διευθύνεται από τον Διευθυντή, ο οποίος 
είναι μέλος του Διδακτικού Ερευνητικού Προσωπικού 
(ΔΕΠ) του οικείου Τμήματος στη βαθμίδα του Καθηγη¬ 
τή ή Αναπληρωτή Καθηγητή, διαθέτει διοικητικά και 
οργανωτικά προσόντα, καθώς και ουσιαστικές γνώσεις 
και εμπειρία στον γνωστικό τομέα της Ορθοπαιδικής 
Χειρουργικής και Αρθροσκοπικής και ελάχιστα παρεμ¬ 
βατικής χειρουργικής, και ορίζεται με τη διαδικασία της 
παραγράφου 22 του άρθρου 28 του ν. 2083/1992 και 
του π.δ. 46/1989. 

2.0 Διευθυντής ασκεί τις αρμοδιότητες που ορίζει το 
άρθρο 7 του ν. 1268/1982, μεταξύ των οποίων περιλαμ¬ 
βάνονται η ευθύνη της εύρυθμης λειτουργίας της Μο¬ 
νάδας, ο συντονισμός του διδακτικού (προπτυχιακού - 
μεταπτυχιακού) και ερευνητικού έργου της Κλινικής, ο 
καθορισμός και η εφαρμογή της γενικής πολιτικής και 
της υλοποίησης των στόχων της, ο ορισμός των υπευθύ¬ 
νων για τα αναλώσιμα υλικά και τον κινητό εξοπλισμό, 
και η υπογραφή κάθε εγγράφου, λογοδοτεί δε στη Συ¬ 
νέλευση και τον Πρόεδρο του Τμήματος. 

Άρθρο 5 

Εγκατάσταση - Λειτουργία 

1. Η Διαγνωστική Μονάδα Ορθοπαιδικών Εμφυτευ- 
μάτων και Κινηματικής Μυοσκελετικού Συστήματος 
του Τμήματος Ιατρικής του Πανεπιστημίου Θεσσαλίας 
εγκαθίσταται στοΤμήμα Ιατρικής της Σχολής Επιστημών 
Υγείας του Πανεπιστημίου Θεσσαλίας στη Λάρισα με τη 
διαδικασία του άρθρου 13 του ν. 1397/1983 (Α' 143). 
Στον χώρο εγκατάστασης υπάρχει πινακίδα με τον τίτλο 
της Μονάδας. 

2. Το ωράριο εργασίας του προσωπικού καθορίζεται 
σύμφωνα με τις ισχύουσες διατάξεις, όπως αυτό προ- 
βλέπεται για κάθε κατηγορία εργαζομένου. 

3. Ο Διευθυντής έχει την ευθύνη για την εν γένει λει¬ 
τουργία της Μονάδας, τη χρήση οργάνων και υλικών, 
και την παραμονή εργαζομένων σε χώρους όπου πραγ¬ 
ματοποιούνται οι δραστηριότητες της. Ο Διευθυντής 
ενημερώνεται για κάθε ερευνητική, πειραματική εργασία 
και υπηρεσία πριν από τη διεξαγωγή της και καθορίζει 
την προτεραιότητα χρήσης οργάνων και χώρων, όταν 
δεν υπάρχει ήδη σχετική απόφαση. 


4. Η χρήση ειδικών οργάνων επιτρέπεται στο προσωπι¬ 
κό της μονάδας ή σε ερευνητές που έχουν ειδική επί των 
οργάνων αυτών εκπαίδευση. Κινητά όργανα και σκεύη, 
τα οποία παραδίδονται για τη διεξαγωγή ερευνητικής 
πειραματικής εργασίας επιστρέφονται, μετά τη χρήση 
τους, στην κατάσταση που έχουν παραδοθεί. 

5. Με την εισήγηση του διευθυντή στα αρμόδια όρ¬ 
γανα είναι δυνατή η πρόσκληση διακεκριμένων επι¬ 
στημόνων σε τομείς σχετικούς με τις εκπαιδευτικές και 
ερευνητικές δραστηριότητες της Μονάδας. 

Άρθρο 6 

Έσοδα 

Τα έσοδα της Μονάδος προκύπτουν από: 

1) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων. 

2) Τη διάθεση ερευνητικών ή εν γένει επιστημονικών 
προϊόντων. 

3) Την παροχή υπηρεσιών σύμφωνα με το άρθρο 3 
παρ.3 του π.δ. 159/1984 (Α'53) 

4) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Θεσσαλίας για τους 
σκοπούς της Μονάδας. 

6) Τα έσοδα από την παραχώρηση μέρους των πνευ¬ 
ματικών δικαιωμάτων ή διπλωμάτων ευρεσιτεχνίας 
προϊόντων που ανήκουν ή παρήχθησαν στην Μονάδα. 

Άρθρο 7 

Τηρούμενα Βιβλία 

Για τις ανάγκες της Μονάδας τηρούνται τα ακόλουθα 
βιβλία και στοιχεία (σε ψηφιακή ή/και έντυπη μορφή): 

• Βιβλίο εξοπλισμού και αναλωσίμων. 

■ Πρωτόκολλα εισερχόμενης - εξερχόμενης αλληλο- 
γραφίας/εγγράφων. 

• Βιβλίο περιουσιακών στοιχείων. 

• Φάκελος οικονομικών στοιχείων κάθε έτους. 

• Αρχείο ερευνητικών προγραμμάτων. 

• Κατάλογος επιστημονικών βιβλίων και περιοδικών. 

• Βιβλίο μεταβολών προσωπικού. 

• Βιβλίο επιστημονικής δραστηριότητας. 

Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο 
σε αναλογική ή ψηφιακή μορφή. 

Άρθρο 8 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 23 Φεβρουάριου 2018 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 

Αριθμ. πράξης 5/2018 (4) 

Καθιέρωση με αποζημίωση εργασία καθ' υπέρ¬ 
βαση του υποχρεωτικού ωραρίου και αποζημίω¬ 
ση για εργασία προς συμπλήρωση του υποχρεω¬ 
τικού ωραρίου, κατά τις νυκτερινές ώρες ή κατά 
τις Κυριακές και εξαιρέσιμες ημέρες, έτους 2018, 
του επιστημονικού και λοιπού προσωπικού (πλην 
ιατρών) για τη Νοσηλευτική Μονάδα Ναυπλίου 
του Γενικού Νοσοκομείου Αργολίδας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΑΡΓΟΛΙΔΑΣ 

(Συνεδρίαση 5/12-02-2018 θέμα 8) 

Αφού έλαβε υπόψη: 

1. Την εισήγηση του Αναπλ. Διοικητή της Νοσηλευ¬ 
τικής Μονάδας Ναυπλίου καθώς και τις διατάξεις του 
άρθρου 20 του ν. 4354/2015. 

2. Την αριθμ. 28/12-02-2018 εισήγηση της Δ/ντριας 
Διοικητικής Υπηρεσίας της Νοσηλευτικής Μονάδας 
Ναυπλίου και όσων αναφέρονται σε αυτή. 

3. Τις αρμοδιότητεςτου Δ.Σ. σύμφωνα με τις διατάξεις 
του ν. 3329/2005 (ΦΕΚ 81/4-4-2005/τ.Α') όπως τροπο¬ 
ποιήθηκε και ισχύει. 

4. Την αριθμ. Α2Β/Γ.Π. 53472/13-07-2016 (ΦΕΚ 385/ 
18-7-2016/τεύχος ΥΟΔΔ) Υπουργική απόφαση περί διο¬ 
ρισμού Διοικήτριας στο Γενικό Νοσοκομείο Αργολίδας. 

5. Την αριθμ. Α2Β/Γ.Π. 65070/31-8-2016 (ΦΕΚ 474/ 
12-9-2016/τ.ΥΟΔΔ) Υπουργική απόφαση περί διορισμού 
Αναπληρωτή Διοικητή στο Γενικό Νοσοκομείο Αργολίδας. 

6. Την αριθμ. Α2β/Γ.Π. 20838/21-9-2016 (ΦΕΚ 512/ 
ΥΟΔΔ/28-9-2016) απόφαση Υ.Υ.περί ορισμού μελών Δ.Σ. 
του Γ.Ν. Αργολίδας όπως τροποποιήθηκε με την αριθμ. 
Α2β/Γ.Π. 72735/3-10-2016 (ΦΕΚ 531 /ΥΟΔΔ/10-10-2016) 
απόφαση Υπουργού Υγείας. 

7. Την αριθμ. Υ4α/οικ. 91432/25-7-2011 (ΦΕΚ 2012/ 
τ.Β'/9-9-2011 απόφαση του Υπουργού Υγείας και Κοι¬ 
νωνικής Αλληλεγγύης περί καθορισμού αρμοδιοτήτων 
του Ενιαίου Συλλογικού Οργάνου Διοίκησης και μετά 
διαλογική συζήτηση, αποφασίζει ομόφωνα: 

Εγκρίνει την καθιέρωση και αποζημίωση: 

1. Για εργασία καθ' υπέρβαση του υποχρεωτικού ωρα¬ 
ρίου, περίπου 146 υπαλλήλων (μονίμων και ιδιωτικού 
δικαίου) της Ν.Μ. Ναυπλίου, για περίπου 6.000 ώρες, με 
δαπάνη ύψους 9.000 € σε βάροςτου ΚΑΕ 0261. Η απογευ¬ 
ματινή εργασία ορίζεται ανά εξάμηνο σε 120 ώρες ανά 
υπάλληλο και η υπερωριακή εργασία κατά τις νυκτερινές 
ώρες ή κατά τις Κυριακές και εξαιρέσιμες ημέρες ορίζεται 
ανά εξάμηνο σε 96 ώρες ανά υπάλληλο, έως 31 -12-2018. 

2. Για εργασία προς συμπλήρωση του υποχρεωτικού 
ωραρίου κατά τις νυκτερινές ώρες ή κατά τις Κυριακές 
και εξαιρέσιμες ημέρες, περίπου 135 υπαλλήλων (μονί¬ 
μου και ιδιωτικού δικαίου) της Ν.Μ. Ναυπλίου, για περί¬ 
που 44.000 ώρες, με δαπάνη 159.000 € σε βάρος ΚΑΕ 
0263, έως 31-12-2018. 

3. Για εφημερίες του επιστημονικού προσωπικού της 
Ν.Μ. Ναυπλίου, για περίπου 72 ημέρες εφημερία για 2 
υπαλλήλους, με δαπάνη 2.500€ σε βάροςτου ΚΑΕ 0261 
και 7.500€ σε βάροςτου ΚΑΕ 263 έως31-12-2018. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρόεδρος 
ΑΓΓΕΛΙΚΗ ΦΛΩΚΟΥ 


Αριθμ. 1888 _ (5) 

Καθιέρωση υπερωριακής εργασίας, καθώς και 
νυχτερινής εργάσιμων ημερών και ημερήσιας ή 
νυχτερινής, που παρέχεται Κυριακές και εξαιρέσι¬ 
μες ημερών, του μόνιμου προσωπικού, προσωπι¬ 
κού με σχέση εργασίας Ιδιωτικού Δικαίου, Λοιπού 
Επιστημονικού προσωπικού, Φαρμακοποιού και 
Ψυχολόγου του Γ.Ν. Γρεβενών, για το έτος 2018. 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΓΡΕΒΕΝΩΝ 

Έχοντας υπόψη: 

1. Τις διατάξεις των άρθρων 7 και 10 του ν.3329/2005. 

2. Τις διατάξεις του άρθρου 20 του ν.4354/2015 (ΦΕΚ 
176 τ.Α') σύμφωνα με τις οποίες «...για το προσωπικό των 
ΝΠΔΔ και των ΝΠΙΔ η απόφαση καθιέρωσης υπερωρια- 
κής εργασίας εκδίδεται από το Διοικητικό Συμβούλιο ή 
το όργανο διοίκησης ή το εξουσιοδοτημένο από αυτό 
όργανο. Στις αποφάσεις αυτές καθορίζεται ο αριθμός 
των υπαλλήλων, το χρονικό διάστημα και οι ώρες υπερω- 
ριακής απασχόλησης του μέσα στα όρια των πιστώσεων 
του Προϋπολογισμού τους μη επιτρεπόμενης της επιβά¬ 
ρυνσης του Προϋπολογισμού Δημοσίων Επενδύσεων. 
Οι ανωτέρω αποφάσεις δημοσιεύονται στην Εφημερίδα 
της Κυβερνήσεως...». 

3. Το από 23-01 -2018 θ-ιτιθΜ της 3ης ΥΠΕ Μακεδονίας, 
σχετικά με την καθιέρωση υπερωριακής εργασίας. 

4. Το αριθμ. 1277/29-12-2017 απόφαση Διοικητή 
3ης ΥΠΕ έγκρισης ποσού αποζημίωσης 192 εφημέριων 
Επιστημονικού προσωπικού ύψους 16.000,00 € για το 
Νοσοκομείο. 

5. Το αριθμ. 1278 /29-12-2017 απόφαση Διοικητή 3η 
ΥΠΕ έγκρισης ποσού για την αποζημίωση υπερωριακής, 
νυχτερινής και εξαιρέσιμων ημερών εργασίας του μόνι¬ 
μου προσωπικού και του προσωπικού Ιδιωτικού Δικαίου 
54840 ωρών ύψους 172.100,00 € για το Νοσοκομείο. 

6. Το γεγονός ότι τα ποσά αυτά είναι στα όρια των πι¬ 
στώσεων και έχουν εγγράφει στον Προϋπολογισμό του 
Νοσοκομείου συνολικάγια 140 άτομα καθώς και 54840 
ώρες απασχόλησης αναλυτικά ως εξής: 

Α) Υπερωριακή απασχόληση καθημερινής και αργιών 
μονίμων υπαλλήλων και υπαλλήλων Ιδιωτικού Δικαίου 
του Νοσοκομείου συνολικά 11(9+2) άτομα 1300 ώρες 
καθημερινής υπερωριακής απασχόλησης επιμεριζόμε¬ 
νες για το α' εξάμηνο του έτους 2018 σε 650 ώρες με 
κόστος 2.500,00 € (ΚΑΕ 0261) και εργοδοτικές εισφορές 
1.300,00 € (ΚΑΕ 0561 -0568) και για το β' εξάμηνο έτους 
2018 σε 650 ώρες με κόστος 2.500,00 (ΚΑΕ 0261) και 
εργοδοτικές εισφορές 1.300,00 € (ΚΑΕ 0561-0568) και 
επιπλέον 500 ώρες Υπερωριακής απασχόλησης Αργίας - 
Νυχτερινών επιμεριζόμενες για το α' εξάμηνο του έτους 

2018 σε 250 ώρες με κόστος 1.500,00 € (ΚΑΕ 0263) και 
εργοδοτικές εισφορές 300,00 € (ΚΑΕ 0561 -0568) και για 
το β' εξάμηνο του έτους 2018 σε 250 ώρες με κόστος 
1.500,00 € (ΚΑΕ 0263) και εργοδοτικές εισφορές 300,00 € 
(ΚΑΕ 0561-0568). 

Η απογευματινή υπερωριακή εργασία ορίζεται ανά 
εξάμηνο μέχρι 120 ώρες ανά υπάλληλο και η υπερω- 
ριακή κατά τις νυχτερινές ώρες και κατά τις Κυριακές 
και εξαιρέσιμες ορίζεται ανά εξάμηνο στις 96 ώρες ανά 
υπάλληλο σύμφωνα με τις διατάξεις του άρθρου 20 του 
ν. 4354/2015. 

Β) Εργασία κατά τις εξαιρέσιμες ημέρες και νυχτερινές 
ώρες καθημερινών και εξαιρέσιμων ημερών μονίμων 
υπαλλήλων και υπαλλήλων ιδιωτικού Δικαίου του Νο¬ 
σοκομείου μας συνολικά 140 άτομα 53040 ώρες επιμε¬ 
ριζόμενες για το α' εξάμηνο του έτους 2018 σε 26520 
ώρες με κόστος 80.000,00 € (ΚΑΕ 0263) και εργοδοτικές 
εισφορές 8.450,00 € (ΚΑΕ 0561 -0566) και για το β' εξάμη¬ 
νο του έτους 2018 σε 26520 ώρες με κόστος 80.000,00 € 
(ΚΑΕ 0263) και εργοδοτικές εισφορές 8.450,00 € (ΚΑΕ 
0561-0566). 

7. Το γεγονός ότι το Νοσοκομείο εφημερεύει όλο το 
μήνα σε 24ωρη βάση και απαιτείται η απασχόληση του 
προσωπικού κατά τις Αργίες - Εξαιρέσιμες και Νύχτες, 
την μεγάλη έλλειψη προσωπικού σε όλες τις υπηρεσίες 
του Νοσοκομείου η ο οποία προϋπήρχε, οξύνθηκε και 
έφτασε σε κατάσταση οριακή μετά τις μαζικές συνταξι¬ 
οδοτήσεις με αποτέλεσμα το εναπομείναντα προσωπικό 
να εργάζεται εξαντλητικά πολλές επιπλέον του ωραρίου 
ώρες καθημερινές, αργίες ακόμη και νύχτες προκειμένου 
οι Υπηρεσίες του Νοσοκομείου να είναι συνεπείς στις 
υποχρεώσεις τους, αποφασίζουμε: 

Εγκρίνουμε την καθιέρωση α) αποζημίωσης 196 εφη¬ 
μεριών (2) υπαλλήλων που ανήκουν στον κλάδο Νοσο¬ 
κομειακών Φαρμακοποιών, Ψυχολόγων β) υπερωριακής 
απασχόλησης καθημερινής και αργιών και γ) εργασίας 
κατά τις εξαιρέσιμες ημέρες και νυχτερινές ώρες κα¬ 
θημερινών και εξαιρέσιμων ημερών, συνολικά για 140 
άτομα καθώς και 54.840 ώρες απασχόλησης συνολικού 
κόστους 188.100,00 € όπως έχουν εγγράφει στον Προ¬ 
ϋπολογισμό του Νοσοκομείου μας αναλυτικά ως εξής: 

Α)Υπερωριακή απασχόληση καθημερινής και αργιών 


μονίμων υπαλλήλων και υπαλλήλων Ιδιωτικού Δικαίου 
του Νοσοκομείου συνολικά 11 (9+2) άτομα 1300 ώρες 
καθημερινής υπερωριακής απασχόλησης επιμεριζόμε¬ 
νες για το α' εξάμηνο του έτους 2018 σε 650 ώρες με 
κόστος 2.500,00 € (ΚΑΕ 0261) και εργοδοτικές εισφορές 
1.300,00 € (ΚΑΕ 0561-0568) και για το β' εξάμηνο έτους 
2018 σε 650 ώρες με κόστος 2.500,00 (ΚΑΕ 0261) και 
εργοδοτικές εισφορές 1.300,00 € (ΚΑΕ 0561-0568) και 
επιπλέον 500 ώρες Υπερωριακής απασχόλησης Αργίας - 
Νυχτερινών επιμεριζόμενες για το α' εξάμηνο του έτους 
2018 σε 250 ώρες με κόστος 1.500,00 € (ΚΑΕ 0263) και 
εργοδοτικές εισφορές 300,00 € (ΚΑΕ 0561 -0568) και για 
το β' εξάμηνο του έτους 2018 σε 250 ώρες με κόστος 
1.500,00 € (ΚΑΕ 0263) και εργοδοτικές εισφορές 300,00 € 
(ΚΑΕ 0561-0568). 

Η απογευματινή υπερωριακή εργασία ορίζεται ανά 
εξάμηνο μέχρι 120 ώρες ανά υπάλληλο και η υπερω- 
ριακή κατά τις νυχτερινές ώρες και κατά τις Κυριακές 
και εξαιρέσιμες ορίζεται ανά εξάμηνο στις 96 ώρες ανά 
υπάλληλο σύμφωνα με τις διατάξεις του άρθρου 20 του 
ν.4354/2015. 

Β) Εργασία κατά τις εξαιρέσιμες ημέρες και νυχτερινές 
ώρες καθημερινών και εξαιρέσιμων ημερών μονίμων 
υπαλλήλων και υπαλλήλων ιδιωτικού Δικαίου του Νο¬ 
σοκομείου μας συνολικά 140 άτομα 53.040 ώρες επιμε¬ 
ριζόμενες για το α' εξάμηνο του έτους 2018 σε 26.520 
ώρες με κόστος 80.000,00 € (ΚΑΕ 0263) και εργοδοτικές 
εισφορές 8.450,00 € (ΚΑΕ 0561 -0568) και για το β' εξάμη¬ 
νο του έτους 2018 σε 26.520 ώρες με κόστος 80.000,00 € 
(ΚΑΕ 0263) και εργοδοτικές εισφορές 8.450,00 € (ΚΑΕ 
0561-0568). 

Η υπερωριακή κατά τις νυχτερινές ώρες και κατά τις 
Κυριακές και εξαιρέσιμες ορίζεται ανά εξάμηνο στις 96 
ώρες ανά υπάλληλο, σύμφωνα με τις διατάξεις του άρ¬ 
θρου 20 του ν.4354/2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 23 Φεβρουάριου 2018 
Ο Πρόεδρος του Διοικητικού Συμβουλίου 
ΠΑΝΤΕΛΕΗΜΩΝ ΑΛΕΞΙΑΔΗΣ 

